JohanHeinsen/ENO huggingface dataset:
Odense Adresse-Contoirs Efterretninger, 1848-03-21
Jfølge Vedkommendes Begjæring, bliver Torsdagen den 6 April næstkommende, om Formiddagen Kl. 11, i Hveisel Kro afholdt offentlig Auction over tvende fra Hveisel Præstegaards Jorder udstykkede Parceller, resp. af Hartkorn Ager og Eng ny Matr. 5 Skpr. 2 Fdkr. 1 Alb. og 2 Skpr. 1 Fdkr. 1 1/2 Alb., gl. Skat 2 Rd. 45 s. og 1 Rd. 3 1/2 s., indeholdende circa 29 1/2 Td. og 30 1/2 Td. Land geometrisk Maal, saaledes at Parcellerne først opraabes hver sig og derefter samlede. Til enhver af Parcellerne hører fornødent Tørvejord og endeel Engslet. Conditionerne for Salget samt Kort og Hartkornsberegning ligge forinden Auctionen til Eftersyn paa mit Contoir, og ville iøvrigt blive bekjendtgjorte og fremlagte under Auctionen. Til samme Tid vil ogsaa blive opbudt til Bortsalg et Tørveskifte, 20 Favne bredt og 100 Favne langt, beliggende i Harritsøe Mose, hvilket herved til Lysthavendes Efterretning bekjendtgjøres. Saavel Parcellerne af Præstegaarden som Tørveskiftet paavises af Hr. Provst Jahle i Hveisel. Herredsfogderiet for Nørvang Tørrild Herreder i Weile, den 18 Marts 1818. W. W. Stockfleth.
Odense Adresse-Contoirs Efterretninger, 1848-03-21
Jfølge Vedkommende Eiers Begjæring bliver Mandagen den 10 April næstkommende Formiddag Kl. 11 afholdt offentlig Auction over Vester Mølle, beliggende i Vester Sogn, Veile Amt, af Mølleskyldshartkorn 7 Tdr. 4 Skpr. 2 Fdk. og af Ager og Engs Hartkorn, ufri Hovedgaardstaxt, efter den nye Matricul 1 Td. 3 Skpr. 1 Alb. samt Bondeskyld 7 Skpr. 3 Fdkr. 1 1/2 Alb. Møllens Bygninger ere nye og gode og afgive beqvem Bopæl til en Familie udenfor Bondestanden. Til Møllen, hvis Maleværk drives med 2 Vandhjul, haves Overflødighed af Vand til alle Tider, og hvorved desuden drives et Stampeværk med 4 Stamper. J Møllesøen drives betydeligt Fiskerie, der aarligen kan afgive en temmelig bety lig Jndtægt. Jordarealet udgjør circa 130 Tdr. Land geometrisk Maal, hvoraf de 10 Tdr. Land er god Eng, og Resten for Størstedelen opdyrket Agerjord, bestaaende af Muld med Leer Underlag. Saafremt intet antageligt Bud maatte skee ved Auctionen, der afholdes paa selve Eiendommen, vil den samme Dag blive opraabt til Bortforpagtning paa 10 Aar. Conditionerne, saavel for Salget som for Bortforpagtningen, ligge forinden Auctionen til Eftersyn hos Exam. juris Søndersøe i Veile, med hvem der, saavelsom med Eieren Søren Nielsen Møller selv, forinden Auctionsdagen kan afsluttes Handel om Eiendommen. Hvilket herved til Lysthavendes Efterretning bekjendtgjøres. Herredsfogderiet for Nørvang Torrild Herreder i Veile den 18 Marts 1818. W. W. Stockfleth.
Odense Adresse-Contoirs Efterretninger, 1848-03-21
Jfølge Beslutning tagen under Skiftet efter afdøde Gaardmand Niels Nielsen og ligeledes afdøde Enke Anne Marie Sørensdatter i Klattrup, bliver den Stervboet tilhørende Gaard paa Klattrup Mark i Smidstrup Sogn, af gl. Hartkorn 6 Skpr. 2 Fdkr. 3/4 Alb., skyldsat i den ny Matr. for Hartkorn 1 Td. 4 Skpr. 2 Fdkr. 1/4 Alb., stillet til Bortsalg ved 3 offentlige Auctioner, der afholdes saaledes: 1ste Auction Mandagen den 3 April Formiddag Kl. 10. 2den Mandagen den 17 - 3die Mandagen den 1 Mai De tvende første Auctioner afholdes paa Fredericia Raadhuus, hvorimod 3die Auction afholdes paa den ommeldte Gaard paa Klattrup Mark. Saafremt antageligt Bud skeer paa Gaarden, vil sammes Besætning Ind= og Udbo ligeledes blive bortsolgt ved offentlig Auction i Continuation af 3die Auction over den faste Eiendom. Lysthavende indbydes. Herredsfogderiet for Eldboe, Brusk og Holmanns Herreder, Fredericia den 13 Marts 1818. Holck.
Odense Adresse-Contoirs Efterretninger, 1848-03-21
Auction over et Huus. Onsdagen den 12 April førstk., Formiddag Kl. 11, bliver ved offentlig Auction bortsolgt det afdøde Jørgen Jensen Væver i Holse Skov forhen tilhørende Huus med sammes Tilliggende. Husets Beboelsesleilighed bestaaer af 12 Fag og Udhusene af 9 Fag god Bygning. Dertil hører en Humlehauge samt Jordlod paa 2 1/2 Tdr. Land, og et Arvefæstehuus, hvoraf svares 5 Rbd. i aarlig Afgivt.
Odense Adresse-Contoirs Efterretninger, 1848-03-21
Naar Auctionen over de faste Eiendomme er tilendebragt bortsælges alt Stervboet tilhørende Løsøre, bestaaende af Sengeklæder, Linned, Skabe, Borde, Stole, en Vogn og en Ko m. m. - Conditionerne kunne erfares her paa Contoiret. Thi indbydes Lysthavende. Middelfart den 19 Marts 1848. Wedel Heinen.
Odense Adresse-Contoirs Efterretninger, 1848-03-21
Herved indkaldes Alle og Enhver, som maatte have nogen Fordring paa afdøde Jørgen Jensen Væver i Holse Skov og forhen afdøde Hustru, til at melde sig for undertranede Skifteforvalter inden 12 Uger fra dette Proclamas sidste Bekjendtgjørelse, samt at beviisliggjøre deres havende Krav, under Tab af deres Fordringer. Til samme Tid anmodes Enhver, der maatte være Boet noget skyldig, at indbetale deres Skyld. Vends Herreds Contoir i Middelfart den 19 Marts 1818. Fyens Stiftsaavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse. Wedel Heinen.
Odense Adresse-Contoirs Efterretninger, 1848-03-22
Odense. Dagsposterne.) En Skrivelse fra Kiel af 19de i Børsenhalle, af 20 ds. bekræfter ikke de Rygter, der her have været i Omløb om Slesvigholsteenernes Konstituering, om at Rendsborg Fæstning skulde være i deres Magt &c. Dog har Forsamlingen af Hertugdømmernes Deputerede i Rendsborg besluttet at sende en Deputation, bestaaende af Olshausen, Neergaard, Claussen Gülich og Kegel, til Kjøbenhavn for at bede Hs. Majestæt om, at han hurtig vilde indkalde de slesvig-holsteenske Stænder og strax forelægge dem en fælleds Forfatning for begge Hertugdømmer samt for at forlange Slesvigs Optagelse i det tydske Forbund, Regjeringspræsident v. Scheels Afskedigelse (et lignende Andragende for Statsminister Moltke erholdt ikke Majoriteten), almindelig Folkevæbning, Pressefrihed og Forsamlingsret. Forsamlingen udtalte ligeledes sine Sympathier for Udviklingen af et tydsk Parlament med Folkerepræsentation. Denne Deel af Raadslagningen, der var den sidste, holdtes for lukkede Døre; et Forbud mod Forsamlingens Offentlighed var taget tilbage. Foruden Stændermedlemmerne (rigelig 70; ogsaa fra det nordlige Slesvig og fra Flensborg vare Deputerede tilstede) havde mange Mænd fra forskjellige Egne indfundet sig; der holdtes en Folkeforsamling og saavel af denne som fra Nabodistrikterne indgaves Adresser til de Deputerede. De Deputeredes Forsamling var under Beseler som Præsident bleven aabnet med en Tale af Olshausen, hvori han søgte at udvikle, at det maatte være de Deputeredes Opgave at bevirke: 1) Slesvigholsteens Konstituering som en af Danmark og dansk Jndflydelse uafhængig Stat; 2) Tilslutning af denne hele, udeelte Stat til det tydske Forbund; 3) gjennemgribende Reform af den tydske Forbundsforfatning, nærmest ved Jndkaldelsen af en Folkerepræsentation fra samtlige tydske Stater ved Forbundsdagen. Det var Folkets Ønsker, med hvis Hielp det vilde være muligt at opnaa tilfredsstillende Resultater. Angaaende de erfarne Mænd maatte tages den Beslutning, at de ikke skulde gaae til Kjøbenhavn. Reventlow=Preetz, den næste Taler, kunde ikke bifalde denne afgjørende Handlemaade: derved stilledes Sagen paa Spidsen uden at Man opnaaede hvad Man ønskede: ved de erfarne Mænds Sendelse maatte Man holde fast, men bede Kongen om at indkalde dem ret snart. Forsamlingen vedtog, at den for det første ikke direkte vilde udtale sig om dette Punkt: dog udvalgtes en permanent Kommittee af 3 Medlemmer, Beseler, Reventlow=Preetz og Advocat Bargum (ifølge Flensb. Zeit." hørte den Sidste til Olshausens Opponenter), til ufortøvet at sammenkalde de Deputerede i alle de Tilfælde, hvor Begivenhederne skulde fordre det. Flensb. Zeit." beretter, at flere af de tilstedeværende Deputerede traadte tilbage uden at ville votere over de under Afstemning satte Andragender, og protesterer paa det bestemteste imod, at det slesvigske Folk skulde ønske en Tilslutning til det tydske Forbund.
Odense Adresse-Contoirs Efterretninger, 1848-03-22
"Fædrelandet for igaar (den 21 Marts) beretter: "De igaar ankomne Efterretninger fra Hertugdommerne fremkaldte en stærk Bevægelse blandt Kjøbenhavns Befolkning; alt igaar Formiddags vare de almindelig udbredte, naturligviis for en Deel forværrede og forvanskede af Rygtet. Under denne Bevægelses Paavirkning sammentraadte igaar Middags en Deel Mænd, hvis levende Følelse for Fædrelandets Velfærd og Fare fra flere tidligere Leiligheder ere deres Medborgere bekjendt, og besluttede strax at sammenkalde en Borgerforsamling til Kl. 8 igaar Aftes i Casinos store Sal. J et Par Timer vare Adgangskort til Saamange, som Salen kunde rumme (2500), uddeelte, og en stor Trængsel af de endnu langt flere Utilfredsstillede opstod i Amaliegade henimod den Tid da Mødet skulde aabnes. Etatsraad Hvidt hilsedes, da han efter sin ved et afholdt Borgerrepræsentantmøde forsinkede Ankomst indtog Forsædet med levende bifaldraab, der bruste end mægtigere, saasnart han havde meddeelt, at Borgerrepræsentationen ved de ovenomtalte Efterretninger havde fundet sig foranlediget til i det Møde, hvorfra han just kom, at vedtage en Adresse til Hs. Majestæt, hvilken han oplæste. Høiesteretsadvocat Lehmann forelagde derpaa og motiverede i et med stor Deeltagelse hørt og af bifald hvert Øieblik afbrudt, frimodigt og veltalende Foredrag følgende Resolutioner:
Odense Adresse-Contoirs Efterretninger, 1848-03-22
En slesvigholstensk Forfatning er en Opgivelse af den danske Krones Ret over Slesvig. Dertil er Kongen af Danmark uberettiget, og det kan det danske Folk aldrig taale.
Odense Adresse-Contoirs Efterretninger, 1848-03-22
Det danske Folk tilsiger Kongen af Danmark sin ubegrændsede Bistand til Opfyldelsen af den helligste af hans Regentpligter, at værne om det souveraine dansk-slesvigske Riges ukrænkede Opretholdelse.
Odense Adresse-Contoirs Efterretninger, 1848-03-22
Danmark og Slesvigs nuværende Forbindelse kan kun sikkres ved en for begge fælles Rigsforfatning, bygget paa en i Sandhed folkelig Valglov. Slesvigs nuværende provindsielle Selvstændighed, og de deri værende tvende Nationaliteters lige Ret bør betrygges ved en egen Provinds=Landdag og tilsvarende provindsielle Indretninger i Forvaltning og Retspleie. Danmarks Velfærd fordrer, at Kongen uopholdeligen omgiver Thronen med Mænd, hvis Jndsigt, Energi og Fædrelandskjærlighed kan give Regjeringen Kraft, og Nationens Tillid."
Odense Adresse-Contoirs Efterretninger, 1848-03-22
Efter en interessant Diskussion (den forhenværende Stænderdeputerede Hansen fra Odense havde paa sin Provindses Vegne udtalt sig meget gunstigt om Geheimestatsminister v. Bardenfleth) antoges disse Resolutioner eenstemmigt, med Undtagelse af den første og sidste, thi der reiste sig een Stemme mod hver af dem. Kand. Ploug foreslog at ledsage Borgerrepræsentanterne, der igaar Kl. 11 1/2 personlig vilde overlevere deres Adresse. Nogle meente, at Man strax skulde begive sig til Kongen, men Taleren meente, at Man ikke burde gaae frem i Mørke men vælge Lyset, og det blev da eenstemmig besluttet under meget bifald at møde om Formiddagen Kl. 11 paa Gammeltorv. Ministeret er opløstl Leve Kongen! Med disse Ord hilsede Etatsraad Hvidt den paa Slotspladsen forsamlede Folkemængde, da han med Magistraten og Borgerrepræsentanterne kom ned fra Christiansborg Slot, efterat have overleveret Hs. Majestæt nedenstaaende Adresse. Den talrige Mængde, der vel udgjorde en 10-12,000 Personer, udbrød i et tordnende Hurra, og begav sig derfra til Gammeltorv, hvor Etatsraad Hvidt atter gjentog: Ministeriet er opløst! Leve Kongen, og en lignende Jubel gjentoges som paa Slotspladsen. Alt foregik i den største Orden, og Roligheden blev ikke i mindste Maade forstyrret. Adressen lyder saaledes: Allernaadigste Konge: "De Raadgivere, Deres Majestæt har arvet fra Deres Forgænger, er ikke i Besiddelse af Folkets Tillid, ligesaalidet i det egentlige Danmark, som i Slesvig og Holsteen; de dagligt mere fremtrædende før gelige Frugter af deres Regjeringsystem har maattet undergrave enhver Tro paa, at de nu skulde besidde Jndsigt og Kraft til at frelse Landet. Afgjørelsens Time nærmer sig med Kæmpeskridt. Staten vil opløses, dersom Deres Majestæt ikke uopholdeligen omgiver Deres Trone med Mænd, som ere Opgavens Storhed voxne, og som kunne tilføre Regjeringen en energisk Villie og Nationens Bistand - Mænd der kunne redde Danmarks Ære og grundlægge Landets Frihed." Vi anraabe Deres Majestæt om, ikke at drive Nationen til Fortvivlelsens Selvhjelp."
Odense Adresse-Contoirs Efterretninger, 1848-03-22
Hs. Majestæt Kongen behagede allernaadigst at svare: Det glæder mig at kunne sige Dem, at jeg allerede har forekommet det, hvorom De her bede mig. Det gamle Ministerium er opløst. De have idag tilbageleveret mig deres Fuldmagter. Naar De, mine Herrer ville have samme Tillid til Deres Konge, som jeg har til mit Folk, saa vil jeg være Dem en tro Leder til Ære og Frihed." Hvis de foreløbigt modtagne Efterretninger fra Rendsborg bekræftes, hvilket desværre er at befrygte, da maa alle Partier, alle Danske uden Undtagelse, tilsidesættende enhver politisk Splid forene sig i en eneste Jnteresse og, for at opretholde og hævde Danmarks Ære og uomtvistelige Ret, Alle som Een, En som Alle, slutte sig om Danmarks folkekjære og frisindede Konge. (Berl. Tid.)
Odense Adresse-Contoirs Efterretninger, 1848-03-22
Jfølge Aftenbladet er Geheime Stats- og Justitsminister Bardensleth den eneste Minister, der har beholdt sin Portefeuille.
Odense Adresse-Contoirs Efterretninger, 1848-03-22
Medens Forsamlingen i Mandags afholdtes i Casino, vare Studenterne tilligemed Kunstnerne og Polvtechnikerne forsamlede i Universitetets Solennitetssal, for deels at vælge en Kommittee, der ved de forestaaende Begivenheder kunde repræsentere dem, og deels for at afvente Resultatet af Forhandlingerne i Casino. Kommitteen sammensattes af 15 Medlemmer, 9 for de Studerende, 3 for Kunstnerne og 3 for Polytechnikerne. Man modtog efterhaanden igjennem nogle af den Grund i Casino Tilstedeværende Efterretning om Forhandlingernes Gang, for hvilke Man gav sin for det Meste bifaldende Mening lydeligt tilkjende.
Odense Adresse-Contoirs Efterretninger, 1848-03-22
Etatsraad Franck gav i Forsamlingen i Casino paa Kapit. Tschernings Spørgsmaal, om det var sandt, at en Bataillonskommandeur med sin Bataillon havde underskrevet den Petition, som Folkeforsamlingen i Rendsborg den 18 ds. indgav til de Stænderdeputerede, den Oplysning, at de havde underskrevet som private Mænd, ikke som Militairkorporation.
Odense Adresse-Contoirs Efterretninger, 1848-03-22
Udlandet. Sverrig. Konstitutions=Udskudet skal efter en varm Debat, men uden Votering, have besluttet, at udarbeide et fuldstændigt Repræsentationsforslag, til at forelægges nærværende Rigsdag. Det har saaledes forkastet alle de Motioner, som gik ud paa partielle Forbedringer. Udskudets Medlemmer havde nogle Dage iforveien været kaldte til Kongen, der havde tilkjendegivet dem sit alvorlige Ønske om at de saaledes vilde komme hverandre imøde, at et Repræsentationsforslag paa grundlovlig Maade kunde blive fremlagt, et Forslag, som viste Retfærdighed imod enhver Medborger og tilfredsstillede Nationens billige Fordringer. Kongen skal ogsaa have ladet Reformvennernes Selskab underrette om dette sit Ønske. Sted.
Odense Adresse-Contoirs Efterretninger, 1848-03-22
J nogle Sogne i Blekingen har fundet Folkeopløb Fædrelandet.
Odense Adresse-Contoirs Efterretninger, 1848-03-22
Offentlige Foranstaltninger. Høiesteret har afsagt Dom i følgende Sag: "Etatsraad Salicath imod Jørgen Nielsen Lange og Morten Hansen Falk for Besiddelse af stiaalne Koster og Sidstnævnte tillige forLøsgængeri (Defensorer Buntzen og Blechingberg). Ved Grevskabet Wedelsborg Birks Extrarets Dom af 22 December 1847 er førstnævnte Tiltalte dømt til Fængsel paa Vand og Brød i 4 Gange 5 Dage og derefter til at indsættes til Arbeide i Odense Tvangsarbeidsanstalt i 14 Maaneder og sidstnævnte til 1 Aars Arbeide i Odense Forbedringshuus. Dom. Jørgen Nielsen Lange bør hensættes til Arbeide i Odense Tvangsarbeidsanstalt i 4 Maaneder. Jøvrigt bør han saavelsom Morten Hansen Falk for Actors videre Tiltale i denne Sag fri at være, dog saaledes at de, een for begge og begge for een, udrede alle af Actionen lovligt flydende Omkostninger og derunder de i Birketingsdommen bestemte Salarier samt i Salarium til Statsraad Salicath, Advocat Buntzen og Etatsr. Blechingberg for Høiesteret 30 Rbd. til den Første og 20 Rbd. til hver af de Sidste.
Odense Adresse-Contoirs Efterretninger, 1848-03-22
- Ved Høiesteretsdom af 14 Febr. d. A., der stadfæster de ved Kronborg Birk og Landsover- samt Hof og Stadsretten afsagte Domme, er Arrestantinden, Tjenestepige Ane Kirstine Andreasdatter, for at have bragt sit Barn af Dage ved at indgive det Skedevand, tilfunden at miste sin Hals og hendes Hoved at sættes paa en Stage.
Odense Adresse-Contoirs Efterretninger, 1848-03-22
Blandinger. Ved det i Kjøbenhavn den 18 ds. afholdte almindelige Studentermøde holdt Major Blom(der tilligemed Kapitainerne Læsøe og Andre var anmodet om at overvære Mødet for at give de i militair Henseende nødvendige Oplysninger) et Foredrag, der hørtes med megen Jnteresse og bifald. Han meente blandt andet, at Studenterne naar de vare tilbørligen indøvede, vilde kunne afgive de manglende Officerer og Underofficerer til Linien, Reserven og Forstærkningen, og naar disse Poster vare besatte med dem, der havde Lyst og vare qvalificerede dertil, vilde Resten kunne gjøre Tjeneste som særskilt Korps eller i Livjægerkorpset og Borgerskabet. - J samme Møde besluttedes det: at tilkjendegive Studenterne i Upsala, at Forholdene her vare i Aar af den Beskaffenhed, at Man neppe vilde see sig i Stand til at deeltage i Christianiareisen.
Odense Adresse-Contoirs Efterretninger, 1848-03-22
De polytechniske Studerende i Kjøbenhavn have andraget paa at blive ansatte ved det kongl. Artilleries Laboratorium. (Flyst.)
Odense Adresse-Contoirs Efterretninger, 1848-03-22
Frygtens onde Følger begynde ogsaa i Kjøbenhavn at vise sig; foreløbig aftager Arbeidet; Man foretrækker at holde paa de rede Penge, i Stedet for at beskjæftige Haandværkere og andre Arbeidere; Man indskrænker sine Foretagender i alle Retninger; Krediten negtes Uformuende. - Det var høiligen at ønske, at Man vel betænkte hvilke Følger en saadan Ængstelighed - som i Danmark og navnlig i Kjøbenhavn vistnok er høist utidig - kunne fremkalde. - Men kan Man ikke overvinde sig til en klogere og bedre Fremgangsmaade, saa tør Arbeidsklasserne dog endnu sætte det bestemte Haab til Kong Frederik den Syvende, at deres rolige og tillidsfulde Bøn til ham om Forholdsregler til offentligt Arbeide - hvorpaa der i denne Tid ikke kan være Mangel - og til Lettelse i Midlerne til Livsopholdet for dem og deres Familier, vil blive modtaget med aaben kongelig Velvillie og saavidt muligt opfyldt. (Kbhpst.)¬
Odense Adresse-Contoirs Efterretninger, 1848-03-22
J Løverdags blev en Deputation fra Trykkefrihedsselskabet stedet til Audients hos Hs. Maj. Kongen, der i naadige Ord besvarede Deputationens Andragende om Lettelse i Pressetilstanden, hvilket ogsaa vilde komme under Overveielse i Forbindelse med de andre vigtige Samfundspørgsmaal. (Flyst.) dets Activa." Orla Lehmann ønsker de Deputerede af Sædegaardseiernes Valgklasse til Lykke med den af dem afgivne Erklæring, at den Nødvendighed kan indtræde for alle Danske, ved ethvert Middel at arbeide for Slesvigs Jnkorporation i Danmark. De havde derved aabenbart og uigienkaldeligt løssagt sig fra enhver Eftergivenhed mod Slesvigholstenernes Fordring; de havde stillet Spørgsmaalet paa det "Alternativ": en Heelstats=Forfatning eller en dansk-slesvigsk Forfatning Da det med hver Dag maatte blive mere indlysende, at den første var en Uting, ventede han de ærede Herrer snart ved Eideren. Dog var Jnkorporation, ikke det rigtige Ord; thi Slesvigs statsretlige Forening med det øvrige Danmark og under den danske Krone til et udeleligt Statshele var allerede skeet for over et Aarhundrede siden, saa fuldstændigen og saa retsgyldigen, at Jntet kunde tilføies, og den provindsielle Selvstændighed, der med Rette tilkom Slesvig og saa ofte var bleven det lovet, men hidtil af Holstenerne bleven det forholdt, saavelsom begge Sprogs og begge Nationaliteters lige Betryggelse ved en særegen Provinds=Landdag, til Udviklingen af Slesvigs særegne Jndretninger og særlige Jnteresser skulle ikke finde ivrigere Forfægtere end Hr. Lehmann og hans Venner. Det Løsen, hvormed de ærede Herrer tilligemed den hele Heelstats Reserve og føie Tid vilde have at støde til Eiderarmeen, var altsaa ikke Slesvigs Jnkorporation", men: en dansk-slesvigsk Forfatning.
Odense Adresse-Contoirs Efterretninger, 1848-03-22
Glasbrenners Folkekalender for 1848 indeholder Spaadomme for hver Dag i Aaret. Mærkværdig nok findes bemærket ved den 26 Februar: "Det Pariser Handelshuus L. Philip & Søn opgjør sit Jnventarium, og er bestyrtet over, at dets Passiva overstige J Ugen til den 18 ds. er imellem Kjøbenhavn og Roeskilde pr. Jernbane befordret 3363 Personer, og Jndtægten for Personfreqventsen var 1475 Rbd. 32 s. for Godstransporten 627 Rbd. 55 s.
Odense Adresse-Contoirs Efterretninger, 1848-03-22
J disse Dage er overalt i Jylland foretagen Jnqvisition i Landbrænderierne. (Viborg A.)
Odense Adresse-Contoirs Efterretninger, 1848-03-22
Udnævnelser. Hs. Maj. har beskikket Sognepræst for Jandrup og Billum, J. Østrup, til Sognepræst for Kirke=Hyllinge og Lyndby Menigheder i Siellands Stift (Besidderen af Stamhuset Rosenkrantz har jus proponendi til dette Sognekald); Kand. theol. L. P. C. Christensen til Sognepræst for Hobro og Skjellerup Menigheder i Aarhuus Stift: Kammertjener hos høisalig Kong Christian den Ottende, Hansen, til Dannebrogsmand.
Odense Adresse-Contoirs Efterretninger, 1848-03-22
Ind= og udklarerede Skibe ved Odense Toldkammer.
Odense Adresse-Contoirs Efterretninger, 1848-03-22
Jndgaaede: den 20 Marts, J. M. Jensen af og fra Ærøeskjøbing, Sluppen Elisabet, ballastet: J. Nielsen af Fanøe, fra Kolding, Galeasen Marie, ledig: den 21de, H. J. Hansen af og fra Horsens, Jagten L. N. Hvidt med Oliekager til Udførsel Udgaaede: den 21de S. J. Christiansen af Svendborg, til London, Skonnerten Mathilde med Byg; C. J. Erboe af Ærøeskjøbing, til Weile, Jagten Salome Cathrine, ballastet.
Odense Adresse-Contoirs Efterretninger, 1848-03-22
AVERTISSEMENTS. At vor høielskede Moder, Maria Brandt, føde Schultz, Enke efter afdøde Kjøbmand Hans Casper Brandt, efter flere Aars Svagelighed, bortkaldtes til et bedre Liv den 16 dennes, i en Alder af 83 Aar, bekjendtgjøres herved sørgeligst for Familie og Venner af hendes efterladte Børn. Svendborg den 16 Marts 1848.
Odense Adresse-Contoirs Efterretninger, 1848-03-22
At den retskafne Sjelebyrde, den trofaste Mand og Fader, Henrik Anthon Brolund, Sognepræst for Svindinge Menighed, 63 Aar gammel, Løverdagen den 18 Marts indgik til Evigheden, er det Sorgens Budskab, der med dybeste Vemod bringes deeltagende Slægt og Venner. Svindinge Præstegaard den 25 Marts 1848. Fyens Avis.
Odense Adresse-Contoirs Efterretninger, 1848-03-22
Paa egne og Børns Vegne F. M. Brolund, født Behmann. Abonnement paa Fyens Avis, en politisk og Avertissements-Tidende, der udgaaer 5 Gange ugentlig og forsendes med Brevposten overalt i de danske Stater, modtages paa de kgl. Postcontoirer og i Odense hos Udgiveren, hvor Prisen er 6 Mk. Qvartalet. J. Milo.
Odense Adresse-Contoirs Efterretninger, 1848-03-22
For at forebygge mulig Forvexling med Fyens Stiftstidende og forhenværende "Ove Thomsens Avis, der nu benævnes "Fyens Avis" ombedes af Udenbyesboende iagttaget: at Breve med tilsendte Avertissementer eller Artikler, bestemte for førstnævnte Avis, erholde Udskrift: til Fyens Stiftsavis eller: til Hempels Avis. Fyens Stifts Adressecontoir. M. Ch. Hempel.
Odense Adresse-Contoirs Efterretninger, 1848-03-22
Paa Skolelærervennen, et Blad hvis Øiemed er at beskjeftige sig med Afhandlinger og Underviisningsgjenst., og dernæst levere Efterretninger og Literaturanmeldelser, som have Jnteresse for Skolelærere, udgivet af Slagelse Herreds Skolelærerforening og redigeret af Lærer Carl Chr. Carlsen, modtages Subskription i Odense i Hempels og Milos Boglader, i Svendborg hos Jessen og i Nyborg hos Somard. Bladet vil herefter udkomme hver 14 Dag og koster 1 Mk.